b'\n_START_ARTICLE_\nDienvidu pol\xc4\x81rais loks\n_START_PARAGRAPH_\nDienvidu pol\xc4\x81rais loks - viena no piec\xc4\x81m galvenaj\xc4\x81m paral\xc4\x93l\xc4\x93m, kas atz\xc4\xabm\xc4\x93ta uz Zemeslodes kartes._NEWLINE_Dienvidu pol\xc4\x81rais loks atrodas 66\xc2\xb033\xe2\x80\xb239\xe2\x80\xb3 (66,56083\xc2\xb0) uz dienvidiem no ekvatora. Viss apgabals, kas atrodas uz dienvidiem no dienvidu pol\xc4\x81r\xc4\x81 loka, tiek saukts par Antarktiku, bet uz zieme\xc4\xbciem no t\xc4\x81 atrodas dienvidu puslodes m\xc4\x93ren\xc4\x81 josla ar m\xc4\x93renu klimatu. Analoga paral\xc4\x93le zieme\xc4\xbcu puslod\xc4\x93 ir zieme\xc4\xbcu pol\xc4\x81rais loks._NEWLINE_Dienvidu pol\xc4\x81rais loks apz\xc4\xabm\xc4\x93 ar\xc4\xab robe\xc5\xbeu starp teritoriju, kur ir pol\xc4\x81r\xc4\x81 diena un pol\xc4\x81r\xc4\x81 nakts un teritoriju, kur\xc4\x81 t\xc4\x81du nav. Jebkur\xc4\x81 viet\xc4\x81, kas atrodas uz dienvidiem no dienvidu pol\xc4\x81r\xc4\x81 loka, vismaz vienu reizi gad\xc4\x81 Saule atrodas virs horizonta vismaz 24 stundu garum\xc4\x81 un ar\xc4\xab vismaz vienreiz gad\xc4\x81 Saule nepar\xc4\x81d\xc4\x81s virs horizonta vismaz 24 stundu laik\xc4\x81. Uz pol\xc4\x81r\xc4\x81 loka \xc5\xa1ie notikumi notiek tie\xc5\xa1i pa vienai reizei gad\xc4\x81, t.i. Saule 24 stundas vienu dienu sp\xc4\xabd decembr\xc4\xab, bet j\xc5\xabnij\xc4\x81 t\xc4\x81 24 stundas vienas dienas laik\xc4\x81 ir zem horizonta (ir nakts). Tie\xc5\xa1i t\xc4\x81pat tas notiek ar\xc4\xab uz zieme\xc4\xbcu pol\xc4\x81r\xc4\x81 loka.'